《和章质夫成都运司园亭诗·潺玉亭》
宋代·吴师孟

至人泉石心，俚耳便丝竹。
酾渠逗清泠，朝夕淙寒玉。
试听自然声，不减云璈曲。
却返倒闻机，五音常自足。

作者简介：（1021—1110）成都人，字醇翁。第进士。累迁凤州别驾。王安石当国，擢为梓州路提举常平。上疏力言新法不便，宁愿罢归故官。后知蜀州，又论茶法害民，遂谢事去。